Tänases saates...
Lõpuaegadel saab iga usklik osa Jumala üleloomulikust tegutsemisest,
liikudes imedes ja tunnustähtedes.
Ole sa ärimees või ärinaine,
tudeng
või kes iganes, keda Püha Vaim tahab kasutada -
ainus nõue sulle on, et januneksid selle järele.
Jeesus tuli maa peale,
et demonstreerida üleloomulikkust koos imede ja tunnustähtedega.
Apostel Guillermo Maldonado
on kutsutud jagama Jumala üleloomulikku väge
selle põlvkonnaga.
Ole valmis oma imeks juba täna!
ÜLELOOMULIK TÄNAPÄEV koos apostel Guillermo Maldonadoga
Õnnistusi sulle!
Mina olen apostel Guillermo Maldonado.
Olen rõõmus teadmise üle, et Jumala Vaim liigub üle maailma.
Piibel räägib Püha Vaimu väljavalamisest
lõpuaegadel.
Täna me elame lõpuaegadel
ja Püha Vaimu väljavalamine leiab aset
igas maailmajaos ja iga inimese elus.
See valatakse välja kõige liha üle,
mis tähendab eranditult kõigi meeste, naiste, noorte ja vanade üle.
Nad kõik saavad täidetud ja väestatud Püha Vaimu poolt.
Tahan, et jääksid meiega
saamaks osa väga võimsast ilmutusest selle kohta,
mis puudutab Püha Vaimu väljavalamist.
Kuid sa saad ka oma silmaga nägema,
mida see Vaimu väljavalamine endast kujutab ja mis siis juhtub.
Saad kuulma tunnistusi ja muusikat,
mis kõik saavad puudutama ja muutma su elu.
Nii et ole valmis võtma vastu seda võimast sõnumit!
Kui sul aga on mõni palvesoov, või sa vajad abi,
siis võid võtta meiega ühendust,
kus meie abilised on valmis palvetama sinu ja su pere eest,
või ka su tervenemise eest.
Kuid nüüd Püha Vaimu väljavalamise võimsa sõnumi juurde.
Jesaja 44:3
"Sest ma valan janusele vett..."
Kes on siin janune täna hommikul?
See võib olla nii sina kui mina,
kuid ütle: "See olen mina."
"Sest ma valan janusele vett ja kuivale voogusid;
ma valan sinu soo peale oma Vaimu."
Vaimu väljavalamine pole vaid sinu, aga ka su pere ja laste jaoks.
"...ja su järglaste peale oma õnnistuse."
Lihtsalt imeline!
Tahan, et avaksid Joeli raamatu 3:1
Joel 3:1
"Ja pärast seda sünnib,
et ma valan oma Vaimu kõige liha peale."
Ütle: "Kõige liha peale."
Ütle seda veelkord! "Kõige liha peale."
"Siis teie pojad ja tütred hakkavad ennustama..."
Tahan jagada täna hommikul mõne tunnistuse,
et see piiblisalm võiks saada elavaks su sees,
sest see on see, mille nimel oma teenistuses elame.
Olen näinud 25. aasta jooksul Püha Vaimu väljavalamist,
Tema liikumist ja ärkamisi.
Kuid viimase 5-7 aasta jooksul on see kõik muutunud intensiivsemaks
Me näeme noori prohveteerimas tänavail,
võitmas hingi ja tegemas imesid.
Nii et Jumal ütles:
"Teie pojad ja tütred hakkavad ennustama,
teie vanemad uinuvad unenägusid nähes."
Näed siis, vanadegi kohta on antud tõotus.
Ütle oma naabrile: "Ma pole vana, kuid Saatan on."
Lase käia, Jeesuse nimel!
Saatan on valetaja.
Ütle oma naabrile: "Saatan on valetaja!"
Osad ei suuda seda isegi usus öelda.
Te peate seda ütlema!
"Ma pole vana, vaid noor!"
Laske käia!
"Teie vanemad uinuvad unenägusid nähes,
teie noored mehed näevad nägemusi."
Tahan jagada teatud tunnistusi täna hommikul selle kohta,
kuidas noored mehed näevad nägemusi.
Ütle: "Nägemused."
Püha Vaimu väljavalamine toimub nii mustade kui valgete üle,
nii idamaalaste, asiaatide kui latiinode üle.
See toimub kõikjal,
kuid selle eelduseks on selle järele janunemine.
Kui religioon rahuldab sind, siis olgu peale.
Kui oled rahul traditsioonidega, olgu peale.
Kuid Vaimu väljavalamine on neile, kes on janused Jumala järele.
Kas ma saan ühe "Aamen!" selle peale?
Kui oled rahul sellega, mis sul on, olgu peale.
Siis see pole sinu jaoks.
Kuid Piiblis on öeldud:
"Ma valan oma Vaimu kõige liha peale.
Siis teie pojad ja tütred hakkavad ennustama,
teie noored mehed näevad nägemusi
ja teie vanemad uinuvad unenägusid nähes."
Anna Jumalale üks aplaus
Tema Vaimu väljavalamise eest praegustel aegadel.
Tahan, et näeksid midagi.
Me elame ajal,
kus Jumala Vaim on kõige suuremal moel
üle maailma välja valatud
ja Jumal tõstab üles oma "püha jäägi".
Mitte igaüks ei põle Jeesusele.
Vaadates kogu ristikirikut tervikuna, on näha,
et seal on alati vaid kui üks väike käputäis inimesi,
kes armastavad Jumalat ja kes janunevad enama järele.
Nad on tüdinud religioonist
ja nad tahavad olla lõpuaegadel kasutatud Jumala poolt.
Alati on olemas see väike käputäis.
Ütle: "Ma olen see käputäis."
Kuid mida see Vaimu väljavalamine endast üldse kujutab?
Definitsioon sellele kõlab järgnevalt:
"Püha Vaimu üleloomulik tegutsemine."
Ütle: "Väljavalamine."
Ütle seda!
Igakord, kui näed Jumala Vaimu väljavalamist,
siis see pole midagi muud kui üks vaimne tegevus;
üleloomulik tegevus,
mille käigus Jumala Vaim valatakse kõige liha üle.
Seal pole öeldud, et see valatakse hoonete üle.
Jumala Vaimu ei valata hoonete üle, vaid inimeste üle. Nö liha üle.
Kas siin on keegi, kes on lihast ja luust?
Või on keegi ka mõnelt muult planeedilt?
On siin kedagi, kes on lihast ja luust?
Kui oled, siis ütle oma naabrile: "Ma kandideerin sellele,
et saada kasutatud Püha Vaimu poolt."
Nii et, tegu on vaimse tegevusega,
mille käigus Püha Vaim valatakse välja.
Kui Püha Vaim valatakse su üle,
siis kuhu iganes sa ka ei läheks,
sa kannad endaga kaasas üht vaimset tegevust.
Üleloomulikku tegevust,
mille käigus näed imesid ja tunnustähti,
unenägusid ja nägemusi,
prohvetlikku kuulutust ja vaimuande,
vabastamist.
Sa saad nägema kõike, mis on üleloomulik
selle Vaimu väljavalamise käigus.
Vaatame Apostlite teod 2:1
Igakord, kui näed Vaimu väljavalamist, koged kui midagi voolavat.
Las ma tuua ühe näite voolavuse kohta.
Kui sul on kodus näiteks veevoolik,
siis see veejuga, mida näed sealt välja tulemas,
siis see ongi voolamine.
Vesi tulvab sealt välja.
Aamen?
Nii et voolamise loomus vaimse tegevuse kontekstis oli see:
"Kui nelipühapäev kätte jõudis, olid nad kõik koos ühes paigas.
"Ja äkitselt..."
Tahan, et mõistaksid selle väljavalamise loomust - äkitselt!
Jumal rääkis mulle kahest asjast ja ma tahan, et paneksid need kirja.
Ta ütles, et lõpuaegadel
muutuvad Ta koguduses kaks asja tavapärasteks.
Räägin siinkohal siis kristlikust kogudusest.
Ta ütles, et nii need "äkitselt"-asjad kui ka võidmine saavad kasvama.
Te saate koguduses nägema kahte asja,
millest üheks on äkitselt-asjad.
Äkiline läbimurre su abielus.
Äkiline läbimurre su pereliikmete päästes.
Kõik need asjad sünnivat äkitselt.
Kuid selleks pead sa ootama midagi.
"Jumal, ma ootan neid äkitselt sündivaid asju."
Ütle koos minuga: "Äkitselt."
Nii et sa saad nägema neid äkilisi asju.
"Ja äkitselt tuli taevast kohin, otsekui tugev tuul."
Püha Vaim ei ole küll tuul, kuid Ta liigub nagu tuul.
Miks?
Sest tuules on liikumine.
Igakord.
Tuule omadused esindavad Püha Vaimu.
Need sümboliseerivad Vaimu omadusi ja liikumist.
Tuul vaid esindab Püha Vaimu, mitte Püha Vaim ise pole tuul.
Tuules peitub liikumine.
Ma olen näinud taolist liikumist ja kuulnud seda tuult enda ümber
mitmeid kordi.
Kohe mitmeid kordi.
Nii näiteks on jutlustamise ajal tulnud Ta ligiolu ühe liikumisena
ja Püha Vaim on vallutanud kogu selle paiga.
Ja äkitselt ma kuulen kui sellist tuule vilinat enda ümber.
Kuidas ma seda tean?
Näiteks selle põhjal, kui inimesed on püüdnud tulla mu ligi
ja kui nad on minust u 3 m kaugusel,
siis nad saavad otsekui millegagi pihta
Nii et, kui ma kuulen seda tuuleiili,
siis tean, et see esindab Püha Vaimu,
kes liigub nagu tuul.
Nii et, kui sa pole liikumises,
ei saa sa ka osa Püha Vaimu liikumisest.
Sa pead olema liikumises,
sest kui püsid paigal, ei saa sa ka edasi liikuda.
Vaimu väljavalamine toimub äkitselt.
Mis see väljavalamine oligi?
Üleloomulik tegevus, mis avaldub imedes ja tunnustähtedes
ning kõiges muus, mille kaudu Jumal lõpuaegadel liigub.
Teine aspekt on voolamine.
Ütle: "Voolamine."
Ütle seda! Voolamine.
Kui enamus inimesi seda näeb,
siis nad ootavad mõne erilise inimese järele,
või kellegi "püha ja aulise" pastori, piiskopi või paavsti järele,
kes kõik on tegelikult lihalikud,
et saada võitud mingi erilist laadi võidmisega
toomaks esile seda Vaimu väljavalamist.
Kuid pea nüüd hoogu!
Kus Püha Vaim tegelikult elab?
Kus Ta elab?
Meie sees.
Ja kui Ta elab meie sees,
siis peaksid ootama seda voolamist iseenda seest.
See peaks voolama välja sinust.
Vaatame Johannese 7:37,
et näeksid, kus Püha Vaim elab.
Kus Ta elab? Millises osas sinust Ta elab?
Vaata.
"Aga pühade viimasel, suurel päeval seisis Jeesus ja hüüdis valjusti:
Kellel on janu..."
Jälle see sõna "janu".
Kui sa ei janune enama järele,
siis Püha Vaimu väljavalamine ja üleloomulik tegevus pole sinu jaoks.
Sest sa pead janunema ja olema näljane selle järele.
Pead minema kaugemale sellest, mida praegu näed.
Tahad sa kogeda elavat Jumalat?
Ta ütles: "Kellel on janu."
Ütle: "Kellel on janu."
Kellel on janu, see tulgu minu juurde..."
See salm on kirjutatud kestvas kõneviisis.
"See tulgu minu juurde ja joogu!" (Joogu jätkuvalt.)
"Kes usub minusse..."
Jätkuvalt ja mitte vaid korra.
"...nagu ütleb Kiri,
selle ihust voolavad elava vee jõed.”
Paljud teist ei saanud praegu aru.
See kõik peab voolama su seest.
Ma voolan.
Vahel, kui näeme Jumala Vaimu väljavalamist,
siis me ootame,
et mõni mees või naine tuleks me juurde,
sest me arvame, et nad kannavad endas
väljavalatud Jumala Vaimu,
päästes kogu rahva.
Kuid see pole nii.
Lõpuaegadel pole mingeid kuulsusi.
Ei mingeid kuulsusi.
Lõpuaegadel võib iga usklik
saada osa sellest üleloomulikust tegevusest,
liikudes imedes ja tunnustähtedes.
Ole sa ärimees või ärinaine,
tudeng,
või kes iganes, keda Püha Vaim tahab kasutada -
ainus nõue sulle on, et januneksid selle järele.
Ütle: "Janune."
Puuduta oma naabrit ja ütle: "Janune."
Jeesus ütles: "Ma tahan, et te tuleks ja jooks minust jätkuvalt."
Ta ei öelnud, et tuleksime vaid pühapäeva hommikul,
kuid mitte ühelgi muul ajal,
kaasamata end ühessegi vaimulikku tegevusse.
Piisab vaid P-hommikusest teenistusest.
Ta ütles, et läheksime ja jooksime Temast.
Seda isegi omaenda kodus.
Sa pead jooma, ammutama ja kuulama Tema Sõna.
Pead ammutama sellest ja palvetama ning paastuma.
Sest tänasest ei piisa enam homseks.
See, mida oled näinud, on võimas, kuid Jumalal on veelgi enam varuks.
Ütle oma naabrile: "On midagi enamat!"
On midagi enamat!
Miks on usklikud nii masendunud?
Miks te olete masendunud, võttes selle vastu rohtu,
kui Piibel räägib ülikülluslikust elust.
Minu meelest pole unerohu võtmine küll märk
ülikülluslikust elust.
Nii nagu pole seda ka masendus ja heitumine.
Ülikülluslik elu tähendab jõgesid, mis voolavad su seest,
pulbitsedes üles sinust.
Ma kuulutan teie ja te laste üle,
et need on Jumala Vaimu väljavalamise ajad.
ÜLELOOMULIKUD TUNNISTUSED
Olin seotud paloma-jumbega ja mu süda oli täiesti kinni.
Inimesed, kes ei tea, siis paloma-jumbe on nõidus.
Väga tugev nõidus, kus sa palvetad surnute poole.
Andsin peaaegu oma hinge Saatanale.
Ma ei teadnud enam, kuidas reaalsusesse tagasi tulla
ja olla normaalne, toimiv inimene.
Kuid Jumal taastas mu nägemise ja mu süda murdus.
Jumal murdis mu.
Ma pole elu sees nutnud.
Olin külm kui kivi, käies kirikus vaid kui pealtvaataja.
Mu suhe oma abikaasaga käis üle kivide ja kändude,
sest kohtlesin teda väga halvasti.
Mul polnud ta vastu mingeid tundeid,
nii et ma ei jaganud temaga mingeid tundeid
ega mõistnud teda.
Samal ajal võitles ka tema oma sõltuvuste ja asjadega.
Kuid Jumal taastas me pere
ja meil on ka kaks poega.
Kuid seda kõike tänu sellele, et Jumal muutis mu südame.
Ma ei suudaks olla see, kes ma täna olen,
kui ma poleks sellest kõigest läbi läinud.
Ma kogen siin Jumala ligiolu, kui sind kuulan.
Paljud inimesed on seotud nõidusega.
Ütle, mis sinuga on toimunud?
See nõidus pole seda kõike väärt!
Palvetamine põrgu ja pühakute ning kõigi ebajumalate poole
on tühine,
sest nad on tühjad ja neis pole midagi!
See on kõigest klaas ja kivi!
See on tühine!
Kuid Jumal on elav Jumal!
Lase Tal murda end nagu Ta murdis minu,
lastes end muuta kõige täiega.
Muuta su meeli ja mõtteid, aga veelgi enam su südant.
Sest me südamed muutuvad nii kõvaks
tänu elule ja selle olukordadele.
Püha Vaim sai ta muuta!
Ma olin 8'ndat kuud rase, kui oma mehest lahku läksin.
Mu mees ei näinud me tütre sündi ja me ei suhelnud 2 aastat.
Olin täis kibestumist, viha hüljatusetunnet ja reetmist.
Olin täiesti katki.
Kuid selle 2 aasta jooksul sattusin siia kirikusse
ja Jumal taastas mu kõige täiega.
Ta tervendas ja päästis mu ning taastas ka mu südame.
Olles olnud kuu aega päästetud, võttis mu eksmees minuga ühendust
ja vabandas kõige toimunu pärast, soovides näha oma tütart.
Ühtlasi aga palus, et võtaksin ta kirikusse kaasa.
Ta hakkas ka kirikus käima, saades totaalselt muudetud.
Jumal taastas nii me abielu kui me pere
ja me oleme nüüd 3 aastat abielus olnud.
Härra, milline te elu enne oli?
Olin gängiliige ja müüsin uimasteid, tedmata, mida oma eluga teha.
Mu sees oli üks kirg ja innukus, kuid ma põrusin pidevalt.
Mu isa töötas pidevalt ja ma arvasin, et ta ei armasta mind,
kuna ta oli pidevalt tööl.
Nii ma sattusingi sinna gängi.
Gäng ütles, et nemad on mu pere, kuid see polnud nii.
Nii hakkasingi uimasteid müüma ja inimesi tulistama.
Olin masenduses ja üksik, olles 2 aastat täiesti kohutavas seisus.
Kuid tulles siia kirikusse tuli Jumala Vaim mu üle
ja ma nutsin terve teenistuse.
Jooksin altarile ja andsin oma elu Jumalale.
Kuid mitte ainult seda.
Jumal taastas minu ja mu südame. Ta taastas kõik.
Täna on meil kaks autot ja ma olen alustamas oma äriga.
Tahame osta ka oma maja
ja ma käin ustavalt siin kirikus.
Vinge! Kallid olete!
Alates hetkest, mil siia kogudusse tulin,
olen kogenud üht finantsläbimurret teise järel.
Võtan alati vastu selle sõna, mida kuulutad,
suhtumisega, mida külvad, seda ka lõikad!
Rääkisid kord läbimurde palvetest.
Olin oodanud 5 kuud, et saada kätte lastetoetused.
Ütlesid, et peame külvama seemne ning ootama oma läbimurret.
Ma külvasin selle seemne.
Ütlesid, et peaksin esmaspäeval kontrollima oma kontoseisu
ja seda ma ka tegin.
5 kuud oodatud lapsetoetused olid mu kontole kantud.
Andsin oma rahalise tõotuse ilma seda raha reaalselt omamata,
kuid Jumal ütles, et pean külvama selle seemne.
Seda ma ka tegin ja Jumal murdis selle vastuseisu,
nii et ma sain oma rahad kätte.
Räägi kõigile üksikemadele.
Tahan, et räägiksid neile.
Iga üksikema, kes sa praegu vaatad,
ära karda!
Kui külvad seemne, siis mitte vaid iseendale,
aga ka oma laste ja nende tuleviku, eesmärgi ja kutsumise heaks.
Ära karda ega usu Saatana juttu, et sul pole piisavalt
ja et sa ei suuda katta oma lapsi.
Jumal on su varustaja
ja Tema varustab ka su lapsi ning su peret.
Las Tema olla sinu pere varustaja, Jeesuse nimel!
Ärgu hirm peatagu ühtki üksikema külvamast,
sest kõik, mis kuulub Jumalale, kuulub ka sulle, Jeesuse nimel.
Kui tänane saade puudutas sind, võta meiega ühendust.
See oli üks väga, väga võimas sõnum.
Usun, et paljud teist said puudutatud ja muudetud selle poolt.
Tahan kutsuda sind võtma Jeesuse vastu oma ellu.
Jeesus on Jumala Poeg, kes suri sinu pattude eest.
Ta läks ristisurma,
äratati surnuist üles
ja nüüd Ta istub oma Isa paremal käel taevas.
Kui vajad Temaga kohtumist.
Kui tunned end üksildase ja kurvana,
maadeldes oma eluga teadmata, mida sellega peale hakata,
siis Jeesus on su vastus.
Piibel ütleb, et me kõik oleme patused ja patu palk on surm.
Jumala and on aga igavene elu.
Kui sa pole kunagi Jeesust oma isikliku Päästjana vastu võtnud,
siis palu koos minuga, korrates kõva häälega minu järel:
Isa Jumal, ma mõistan, et olen patune.
Ma parandan meelt kõigist oma pattudest
ja tunnistan oma suuga...
Ütle: "Ma tunnistan oma suuga...",
et Jeesus Kristus on minu Issand ja Päästja.
Jeesus, tule mu südamesse just praegu.
Aamen.
Tere tulemast Jumala perekonda!
Sest kui palusid selle palve,
oled osa Jumala ülemaailmsest, hiiglaslikust perest.
Kui sa aga vajad ka tervenemist oma ihus
või vabanemist ükskõik, millises oma eluvaldkonnas,
siis siruta oma käed välja.
Isa, ma palun Jeesuse Kristuse nimel iga vaataja eest,
kes vajab tervenemist või vabanemist teatud sidumistest,
otsides kohtumist Jumalaga.
Isa, ma võtan Jeesuse nimel meelevalla
iga haiguse ja häda üle,
käskides neil lahkuda Jeesuse nimel.
Ma käsin igal vaimul, mis rõhub inimese ihu, hinge, vaimu
lahkuda just praegu!
Ma teen su vabaks, Jeesuse nimel.
Ole vaba just praegu, Jeesuse nimel.
Aamen.
Kui palusid seda palvet koos minuga ja võtsid vastu oma tervenemise,
siis jaga meiega oma tunnistust sellest.
Jaga sellest, mida Jumal on tegemas su elus,
sest ma tahan teada,
mida Jumal on tegemas ka läbi selle saate.
Tean, et paljud inimesed said terveks ja vabaks,
mistõttu anna meile teada sellest.
Tänud veelkord vaatamast!
Sul on võimalus võtta ühendust me kõnekeskusega,
kui vajad palvet iseenda, oma pere, rahaasjade või tervise eest.
Mida iganes sa vajad,
anna meile teada ja me palvetame su eest.
Ole õnnistatud ja näeme taas järgmisel korral!
Tänud vaatamast tänast saadet!
See ülemaailmne teenistus on võimalik vaid tänu sinu toele,
puudutades tänast põlvkonda Jumala üleloomuliku väega.
Nähtud saade valmis
tänu Guillermo Maldonado sõprade ja partnerite toele
ning teenistusele King Jesus International Ministry.
Tõlge: Anne-Ly Raukas